open-index/open-wikipedia-markdown huggingface dataset:
Innerpollen

**Innerpollen** er ein fjord eller ein poll på Vestvågøy i Lofoten. Han ligg innanfor Ytterpollen og strekkjer seg 2,5 km frå vest til aust, men har innløp i nord. 

Fjorden har innløp ved Skjellstraumen der Europaveg 10 kryssar fjorden. Grenda Indre Borgfjord ligg på austsida av fjorden, medan Borge ligg på vestsida. På sørsida ligg Handberget. 

Fylkesveg 7608 går langs aust- og sørsida av fjorden.
1646 Rosseland

**1646 Rosseland** er ein hovudbelteasteroide. Han blei oppdaga den 19. januar 1939 av den finske astronomen Yrjö Väisälä og er namnsett etter Svein Rosseland, ein norsk astrofysikar.
Limstrandpollen

**Limstrandpollen** er ein fjord på Vestvågøy i Lofoten. Fjorden strekkjer seg 3 km vestover, men held fram som Alstadpollen og Steirapollen og har ei total lengd på 7,5 km. 

Fjorden har innløp mellom Storøya i nord og Grønhaugen i sør. Det ligg fleire grender og gardsbruk på sørsida av fjorden, som Grundstad og Lyngedal, og på nordsida ligg Limstranden, som har gjeve namn til fjorden. Lengst vest endar pollen i det smale sundet Straumen ved Kremmarneset. 

Europaveg 10 går langs heile sørsida av fjorden og kryssar Straumen. I nord går Fv996.
Rho

**Rho** (*Ρ*, *ρ*) er den syttande bokstaven i det greske alfabetet. Bokstaven svarar til *R* i det latinske alfabetet.
Steirapollen

**Steirapollen** er ein fjord på Vestvågøy i Lofoten. Han har ei lengd på 3 km og ligg innanfor Alstadpollen og Limstrandpollen. Heile fjordsystemet har ei total lengd på 7,5 km. 

Fjorden har innløp i sør ved Steiraholmen. Europaveg 10 kryssar sunda og går langs vestsida av fjorden. Grenda Steira, som pollen er kalla opp etter ligg like ved innløpet. Inst i fjorden ligg grenda Elstad.
Sydalspollen

**Sydalspollen** er ein liten fjord på Austvågøy ved Gimsøystraumen. Fjorden strekkjer seg 2 km søraustover til botn av fjorden. 

Fjorden har innløp mellom Varodden i nord og Rystadskjeret i sør. Grenda Sydalen ligg på nordsida av fjorden. Ved innløp i sør ligg Rystad. 

Fv864 går langs begge sider av fjorden.
Sunnlandsfjorden

**Sunnlandsfjorden** er ein fjord på nordsida av Austvågøy i Vågan kommune. Fjorden strekkjer seg 7 km sørover til Leirhellfloget i botn av Indrefjorden. 

Fjorden har innløp mellom Risøya i nordaust og Festvågneset i sørvest. Nord for fjorden ligg ei rekkje holmar og skjer. Litt inn i fjorden ligg Kalvøya på austsida av fjorden. Her ligg det smale innløpet til Vatnfjorden. Sunnlandsfjorden er om lag 2 km brei, men på vestsida heilt sør i fjorden går Indrefjorden vidare sørover. Bortsett frå den veglause garden Nedreneset på vestsida er det ingen busetnader ved fjorden.
Vatnfjorden

**Vatnfjorden** er ein fjordarm av Sunnlandsfjorden på nordsida av Austvågøy i Vågan kommune. Fjorden strekkjer seg 4,5 km sørover til botn av Blålyngpollen. 

Fjorden har innløp mellom Båtneset i nord og Litløya i sør. Innløpet er eit smalt sund frå vest til aust, der grenda Vatnfjord ligg på nordsida. Aust for Vatnfjord går Nordpollen i Lofoten nordover. På austsida av Vatnfjorden ligg grenda Sandsletta. 

Fv888 går langs austsida av fjorden.
Indrefjorden

**Indrefjorden** er den inste delen av Sunnlandsfjorden på nordsida av Austvågøy i Vågan kommune. Fjorden strekkjer seg 3 km sørover til Leirhellfloget. 

Fjorden har innløp mellom Nedreneset i vest og Nesan i aust. Nedreneset er ein veglaus gard og utanom denne er det ikkje busetnader langs fjorden.
1546 Izsák

**1546 Izsák** er ein hovudbelteasteroide. Han blei oppdaga den 28. september 1941 av György Kulin og er namnsett til minne for den ungarske astronomen Imre Izsak.
Alstadpollen

**Alstadpollen** er ein fjord på Vestvågøy i Lofoten. Han har ei lengd på 1,5 km og ligg mellom Limstrandpollen og Steirapollen. Heile fjordsystemet på har ei total lengd på 7,5 km. 

Fjorden har innløp i aust ved sundet Straumen og går vidare til Steirapollen i nord ved Steiraholmen. Europaveg 10 kryssar begge desse sunda og går langs aust- og nordsida av fjorden. Det meste av Alstadpollen strekkjer seg sørvestover til Nesan i botn av fjorden. Grenda Alstad ligg på vestsida av fjorden.
Morfjorden

**Morfjorden** er ein fjord på nordsida av Austvågøy i Hadsel kommune i Lofoten. Fjorden strekkjer seg 6 km sørover. 

Fjorden har innløp mellom Hakksteinneset i vest og Litlholmen i aust. Sommarhusstranda og Sommarhus er to gardsbruk på vestsida av fjorden og på austsida ligg Sellåter. Inst i fjorden ligg garden Morfjord. 

Fv888 går langs begge sider av fjorden.
Sløverfjorden

**Sløverfjorden** er ein fjordarm av Hadselfjorden på nordsida av Austvågøy i Hadsel kommune i Vesterålen. Fjorden strekkjer seg 10 km sørvestover til Higrav inst i Higravfjorden som er namnet på den inste delen. 

Fjorden har innløp mellom Kalvøya i vest og Svartgalten i aust. Midt i innløpet ligg òg Arnøya. På vestsida av Arnøya ligg Arnøysundet og over dette sundet går Europaveg 10 og rett inn i ein tunnel under fjorden som ein del av Lofast. Europavegen følgjer heile vestsida av fjorden. Det er få busetnader langs fjorden. Higrav ligg inst i fjorden, og på vestsida av Higravfjorden ligg Budalen. På austsida ligg Sløvra. Litt sør for Sløvra går Austpollen vel ein kilometer søraustover.
Higravfjorden

**Higravfjorden** er den inste delen av Sløverfjorden på nordsida av Austvågøy i Hadsel kommune. Fjorden strekkjer seg 4,5 km sørvestover til grenda Higrav i botn av fjorden. 

Fjorden har innløp mellom Budalsneset i vest og Austavindsneset i aust. Grenda Budalen ligg på vestsida om lag halvvegs inn i fjorden. Austsida er ikkje busett og har bratte fjellsider som stig opp til 600-700 meter over havet. 

Europaveg 10 går langs heile vestsida av fjorden.
Falkfjorden

**Falkfjorden** er ein fjordarm av Hadselfjorden på nordsida av Austvågøy. Fjorden strekkjer seg 1,7 km sørover til grenda med same namn. 

Fjorden har innløp mellom Hamnneset i vest og Nippneset i aust. Holmane og øyane Falkfjordøya, Floholmen og Tjunken ligg midt i fjorden i den ytre delen. Europaveg 10 går langs den indre delen av fjorden.
Grunnførfjorden

**Grunnførfjorden** er ein fjord på nordsida av Austvågøy langs grensa mellom Vågan og Hadsel kommune i Nordland. Fjorden strekkjer seg 4,5 km sørover til Hopen, ei lita vik i botn av fjorden. 

Fjorden har innløp mellom Basaneset i nord og Delpneset i sør. Ved innløpet i nord ligg òg grenda Grunnfør, som fjorden er kalla opp etter, medan grenda Delp ligg på sørsida. Inst i fjorden på austsida ligg grenda Grunnførfjord. Midt i fjorden ligg Storholmen og her kryssar Fv888 fjorden via to vegfyllingar. Berre ein liten opning på vestsida av holmen gjev innløp vidare innover i fjorden.
Vesterålsfjorden

**Vesterålsfjorden** er ein fjord i Hadsel og Bø kommune i Vesterålen. Fjorden ligg vest for Hadseløya og Langøya. Fjorden ligg på sørsida av Litløy fyr og forgreinar seg vidare i Eidsfjorden på nordsida av Hadsleøya og Hadselfjorden på sørsida.

Tettstaden Bø ligg på nordsida av fjorden ved innløpet til Eidsfjorden.
2067 Aksnes

**2067 Aksnes** er ein asteroide i det ytre av hovudbeltet. Han blei oppdaga den 23. februar 1936 av den finske astronomen Yrjö Väisälä og er namnsett etter den norske astronomen Kaare Aksnes. Han blir klassifisert som ein P-type-asteroide, noko som tyder at han kanskje er samansett av organisk rike silikat, karbon og anhydrerte (vasslause) silikat. Kanskje har han òg vassis i det indre.
3457 Arnenordheim

**3457 Arnenordheim** er ein hovudbelteasteroide. Han blei oppdaga den 5. september 1985 ved European Southern Observatory av Henri Debehogne og er namnsett etter den norske komponisten Arne Nordheim.
4872 Grieg

**4872 Grieg** er ein  hovudbelteasteroide. Han blei oppdaga den 25. desember 1989 av Freimut Börngen og er namnsett etter den norske komponisten Edvard Grieg.
Kvitvarer

**Kvitvarer** eller **kvitevarer** er større elektriske apparat som vert nytta i hushaldninga. Sjølv om slike apparat ikkje alltid er kvite vert dei kalla «kvitvarer» sidan dei opphavleg var kvitemaljerte.
Småelektriske kjøkkenutstyr blir ikkje rekna som kvitevarer.

Ordet kvitvarer vart tidlegare nytta om kvite tekstilar av lin og bomull. Typisk døme var sengetøy.

## Kjøkenutstyr
* Komfyr
* Kokeplate
* Mikrobølgjeomn
* Kjøkenvifte

## Kjølemaskiner
* Kjøleskap
* Fryseboks

## Reinhald
* Vaskemaskin
* Oppvaskmaskin
* Tørketrommel

## Sjå òg
* Brunvarer
* Små elekstiske apparat
* Kortevarer
* Metervarer
2473 Heyerdahl

**2473 Heyerdahl** er ein hovudbelteasteroide. Han blei oppdaga den 12. september 1977 av Nikolaj Tsjernykh og namnsett etter den norske antropologen Thor Heyerdahl.

## Kjelder
5696 Ibsen

**5696 Ibsen** er ein  asteroide i det ytre av hovudbeltet. Han blei oppdaga den 24. september 1960 av Cornelis Johannes van Houten, Ingrid van Houten-Groeneveld og Tom Gehrels. Han er namnsett etter den norske dramatikaren Henrik Ibsen.
Ingelsfjorden

**Ingelsfjorden** er ein fjordarm av Hadselfjorden på vestsida av Hinnøya. Fjorden strekkjer seg 8 km austover til Ingelsfjordeidet. 

Fjorden har innløp gjennom fleire sund. Vedøya ligg lengst nord i innløpet og sør for denne ligg Brottøya. Austvågøy ligg heilt sørvest. Raftsundet ligg mellom Austvågøy og Hinnøya, Hanøysundet går mellom Austvågøy og Brottøya, Vitjet mellom Brottøya og Vedøya og til slutt Verdøysundet lengst nord. Det er få busetnader langs fjorden, men på nordsida finn ein Ingelsfjord og på sørsida Storå. Ingen av desse har vegsamband. Rett sør for grenda Ingelsfjord ligg Kalvøya og frå her og inn til Austneset vert fjorden kalla Ytterfjorden. Det siste stykket inn til botn av fjorden vert kalla Innerfjorden.
Lonkanfjorden

**Lonkanfjorden** er ein fjordarm av Hadselfjorden på vestsida av Hinnøya. Fjorden strekkjer seg 8 km søraustover til Indre Nordbotn. 

Innløpet går mellom Lonkanholmene og Lonk(an)neset i vest og grendene Hennes og Kaljord i nordaust. Like sør for Lonkanneset ligg grenda Lonkan, som har gjeve namn til fjorden. Lonkan har ferje og rutebåt. Kaljord har buss, ferje og rutebåt. Landhandel sidan 1926, ble lagt ned i 2014.

Fjorden går først sørover. Mellom Finndalen og Aggursklubben er fjorden på det smalaste. Innfor Aggursklubben svingar fjorden brått rett austover. Fjorden er lun og elvene frå fjellheimen rundt fører med seg mykje ferskvatn slik at isen ligg store delar av vinteren, somme år heilt ut til Aggura. 

Nordsida av fjorden ligg på Kaljord, gardsnr. 4 i Hadsel kommune.  Her finst tuftene etter hus og gammar til småbruka til folket som levde inne i fjorden. Berre på Åselv Vestre står våningshuset att. Siste garden Åselv Østre, blei fråflytta i 1963. 

På sørsida av fjorden ligg Kvanntoa, ei gamal setergrend som tilhøyrer bruka på garden Lonkan, gnr. 5 i Hadsel. Sætringa vart slutt på 60-talet, men kulturbeite heldt fram i mange år etter. Her står seks seterstuer og ei løe att. Sætervollen er tilplanta med gran.

Først på 1900-talet var der gruvedrift etter jernmalm i Norddalen og i Setfjellet og Rødhatten på Kaljord, Feltet som det heiter i dag. Utskipinga gjekk over Malmklubben i Nordbotn og Fangenkaia i Kaljordfeltet. 

Turstien innover Lonkanfjorden er eigenleg den gamle skulevegen til borna som gjekk på skule i Helgenes, frå 1957 på Lonkan. Fra Malmklubben via Nordbotn og opp følger stien Lina, banen frå gruvetida, til Norddalen  og derfra opp Memurskaret. Dette er den mest brukte tilkomsten til toppen av Møysalen (1262&nbsp;moh.), høgste fjellet på Hinnøya og i Lofoten og Vesterålen, og det nest høgaste fjellet på ei øy i Noreg. Kommunegrensa mellom Sortland og Lødingen går over Møysalen, medan den mest brukte løypa går i Hadsel kommune som når om lag til Fonnisen, eit stykke nedanfor sjølve toppen.

Turen til Møysalen vart kåra til landets beste tur av magasinet UTE i 2009. Fjordlandskapet inngår i Møysalen landskapsvernområde og nasjonalpark. Grensa går frå Kaljordtinden (801&nbsp;moh.) i nord via Høystakkneset over til sørsida av fjorden Grunnvikklubben og til toppen av Ingelsfjordnipa (759&nbsp;moh). 

## Sjå òg
* Møysalen nasjonalpark
* Møysalen landskapsvernområde
Sprettert

**Sprettert** er eit handvåpen som nyttar den statiske energien i eit stramt stikk til å skyta prosjektilar med. Når skyttaren slepp strikken vert den statiske energien overført til dynamisk energi. Sprettert var opphavleg eit våpen, men vert i dag nytta som leiketøy. 

Sprettertar finst i mange ulike storleikar og utføringar. Sprettertar har vore nytta til å jakta på småvilt. Om det vert skote mot hovudet på ein person kan dei vera farlege. Om prosjektilet treffer i auga til dømes kan det gjera stor skade. 

## Sjå òg
* Leiketøy
* Våpen
Esel

**Esel** eller **asen** (*Equus asinus*) er ein art i hestefamilien. Det finst både tamme og ville esel, som til dømes det afrikanske (nubiske) villeselet (*Equus asinus africanus*) og det somaliske villeselet (*Eequus africanus somaliensis*). Asiatiske halvesel (*Equus hemionus*), òg kalla «onager», og kiang (*Equus kiang*) er to nærskylde villeselfamiliar. 

Esel er mindre enn hestar og har kort, stri man og lange øyre. Hovane til eselet er små og skarpe og det tek seg godt fram i ulendt terreng. Esel har heilt sidan oldtida vore nytta som arbeidsdyr. Dei var domestisert allereie rundt 3000 f.Kr. I dag er dei utbreidde bruksdyr i Middelhavslanda og delar av Asia og Amerika.

Esel blir ofte kryssa med hest for å få mulesel (avkommet til hingst og eselhoppe) eller muldyr (avkommet til eselhingst og hoppe).

## Galleri
 
Osiol001xx.jpg|Esel
Katzensee - Gut Katzensee 2010-08-01 15-54-16.JPG|Esel og hest.
Donkey in Dana Reserve.jpg|Esel i Dona-reservatet i Jordan.
 

## Kjelder
* esler (27.02.2013) i *Store norske leksikon*.

## Bakgrunnsstoff
Fiskefjorden

**Fiskefjorden** er namnet på fleire fjordar i Noreg: 

* Fiskefjorden i Tjeldsund, er ein fjordarm i Tjeldsundet i Tjeldsund kommune i Nordland. 
* Fiskefjorden i Sortlandsundet, er ein fjordarm av Sortlandsundet i Hadsel og Sortland kommune i Nordland.
Nauroz

**Nauroz** (farsi نوروز, av *nau*, ‘ny’ og *roz*, ‘dag’; kurdisk نەورۆز، newroz, òg kalla *nav-roz*, *nevroz*, *noruz*, *novrodj* o.a.) er den persiske nyårsdagen. Det nye året byrjar ved vårjamdøgn, 20.-22. mars i den vestlege kalenderen, og feiringa går over fleire dagar. Nauroz har røter fleire hundre år attende, og er knytt til parsismen. I 2009 blei nauroz utnemnd som immateriell verdsarv av UNESCO.

Dagen vert feira i heile det persiske kulturområdet i Midtausten, Sentral- og Sør-Asia og hjå bahaiar, parsiar og mange muslimar over heile verda. I Iran/Kurdistan, Irak Aserbajdsjan, Afghanistan, Kasakhstan, Kirgisistan, Tadsjikistan, Turkmenistan og Usbekistan er det ein offentleg høgtidsdag.

Fleire ulike skikkar og symbol er knytt til dagen. I månaden før nauroz blir det halde ei grundig vårreingjering. Til sjølve feiringa er det vanleg å laga til eit bord kalla *[[haftsin|haft-sin]]*, som tyder 'sju s-ar'. Bordet blir dekt med sju ting som byrjar med s på farsi, til dømes *sabzeh* (matspirer), *[[samanu]]* (kveitespirepudding), *sib* (eple), *sonbol* (hyasint), *senjed* (russisk sølvbusk), *sir* (kvitlauk), *serkeh* (eddik), *sikkeh* (gullmyntar) og *somagh* (sumak). Element frå ein tidlegare *haft-chin* tradisjon, som egg, spegel, gullfisk, levande lys og rosevatn er også vanlege. Vidare kan ein ha tørka frukt, søtsaker, nyårsettar, nasjonalfargar og ei heilag bok (som Avesta, Koranen eller Kitáb-i-Aqdas) eller ei diktsamling (Shahnameh eller Hafez). Tinga står for liv, grøde, gjenføding, helse, rikdom og så bortetter.

Familieselskap, festmåltid, kulturelle tilstelingar, idrettsstevne, diktlesing og hopping over eld eller bekkar er andre måtar å feira nauroz på.


Nowruz Buzkashi Match in Mazar (5778260045).jpg|Buzkashikamp under naurozfeiring i Afghanistan.
Azerigirl1 ira.JPG|Naurozfeiring i Aserbajdsjan.
Traditional costume for Nowruz.JPG|Nauoz-tilstelling med tradisjonelle klede og musikk i Kasakhstan.
Newroz Girê Tertebê 1997.jpg|Naurozsamling i Qamishli i Syria i 1997.

## Kjelder

*«Jamshed Navroz Traditions», festivals.iloveindia.com
*«Navroz Mubarak! Nourouz Norouz Nawroz - Eid Mubarak!», amaana.org
*«Navroz» , theismaili.org
*«Novruz, Nowrouz, Nooruz, Navruz, Nauroz, Nevruz», unesco.org
*«Nowruz», zoroastrian.org

## Bakgrunnsstoff
Racerbil

**Racerbil**, og skrive **resarbil** eller **sportsvogn**, er ein bil som er ombygd til eller spesiallaga for kappkøyring, som til dømes formelbilar og rallybilar. Racerbilar er ofte ikkje registrerte og vert ikkje nytta på offentleg veg. 

## Historisk galleri

Fil:Mercedes-Gordon-Bennett Jenatzy.png|Mercedes Gordon-Bennet frå 1905.
Fil:Tipo 55 Corsa 1910.jpg|Lancia Gamma-20HP frå 1910.
Fil:Neckarsulm-AudiForum-NSU-6-60.jpg|NSU 6/60 Kompressor Rennwagen frå 1926.
Fil:Bugatti Typ 35C Grand Prix Racer 1926.jpg|Bugatti Typ 35C Grand Prix Racer frå 1926.
Fil:Gaisbergrennen 2009 Bergfahrt 005..jpg|Bentley frå 1930 under Gaisbergløpet i Austerrike,
Fil:Maserati 250 F, Bj. 1957 (1977-08-14) Südkehre.jpg|Maserati 250 F formel 1 frå 1957.
Fil:Crosslé 19F Mont-Tremblant.JPG|Crosslé 19F formel 2 frå 1969.
Fil:Patrese, Alfa Romeo 02.08.1985.jpg|Alfa Romeo 185 T på Nürburgring i Nürburg i Tyskland i 1985.
Fil:Porsche 962 1988 Le Mans at Silverstone 2007.JPG|Porsche 962 på Silverstone i 1988.


## Sjå òg
* Sportsbil
Brunvarer

**Brunvarer** eller **brunevarer** er elektriske apparat som vert nytta i heimen. Det er litt ulike oppfattningar om kva for apparat skal reknast som *brunvarer*, men i gruppa reknar ein med audio- og videoutstyr som er til bruk i heimen. Ordet kjem truleg frå ei tid då slikt utstyr stort sett var brunt eller svart. Det omfattar ikkje småelektriske apparat, heller ikkje datautstyr og berbart utstyr.

Ordet er i ferd med å gå ut av bruk.

## Typiske brunvarer
* Radioapparat
* Stereoutstyr (òg kalla Hi-Fi-apparat) 
* Fjernsynsapparat
* Videoopptakarar
* Videospelar
* DVD-spelar

## Sjå òg
* Kvitvarer
* Heimeelektronikk
* Kortevarer
* Metervare
Fiskefjorden i Sortlandsundet

**Fiskefjorden** er ein fjordarm av Sortlandsundet på grensa mellom kommunane Hadsel og Sortland i Vesterålen. Fjorden strekkjer seg 3,5 km søraustover til grenda Fiskefjord i botn av fjorden. 

Fjorden har innløp mellom Kvitnesklubben i sørvest og Rødsand i nordaust. Grenda Kvannloelva ligg på vestsida av fjorden. Det er langt færre busetnader langs austsida av fjorden, berre heilt inst og heilt ytst. Austsida er forholdsvis bratt og stig opp til 664 meter over havet ved Rødsandheia. 

Riksveg 822 går langs begge sider av fjorden.
Ostara

**Ostara** er ein moderne nyheidensk festival. Han er lauseleg basert på fleire høgtidsdagar kring vårjamdøger. Den moderne dagen har ingen sterk samanheng med noko kjend historisk pagansk religiøs feiring.
Eidsfjorden i Vesterålen

**Eidsfjorden** er ein fjord på Langøya i kommunane Hadsel, Bø i Vesterålen og Sortland i Vesterålen. Fjorden strekkjer seg 35 km nordaustover og deler nesten Langøya i to slik at ho har ei hesteskoform. 

Fjorden har innløp frå Vesterålsfjorden mellom tettstaden Bø i Vesterålen i nord og Finnsæterneset på Hadseløya i sør. Hadseløya ligg på sørsida i den ytre delen av fjorden. Mellom Hadseløya og Langøya går Langøysund sørover til Hadselfjorden. Byen Stokmarknes ligg ved dette sundet. Det er busetnader langs heile sørsida av fjorden, og av desse finn ein Skaga, Slåttnes, Kjerringvik og Stranda. I tillegg til Bø finn ein på nordsida Guvåg og Frøskeland. Inst i fjorden ligg Skjerfjordeidet. Frå her er det berre om lag 700 meter over til Skjerfjorden på nordsida av øya. 

Fjorden har fleire fjordarmar, særleg på nordsida. På sørsida finn ein Straumfjorden og Valfjorden, og på nordsida ligg Jørnfjorden, Hellfjorden, Melfjorden, Olderfjorden og Bjørndalsfjorden som er den inste delen av Eidsfjorden. 

Riksveg 820 går langs delar av nordsida og på sørsida går Fv881 og Fv885.
Jørnfjorden

**Jørnfjorden** er ein fjordarm av Eidsfjorden i Bø kommune i Vesterålen. Fjorden strekkjer seg 7 km nordover til Nedre Verhalsen. 

Fjorden har innløp mellom Ringstad fyr i vest og Mikkelsøya i aust. Grenda Auvåg ligg på vestsida like ved innløpet, medan Røsnes ligg på austsida. Rett nord for Auvåg ligg dei to vågane Nordvågen og Langfjorden. Ein liten fjordarm lenger inn i fjorden heiter Kvernfjorden. Han strekkjer seg om lag 800 meter inn til grenda med same namn på austsida. På andre sida av vestfjorden ligg grenda Klaksjord. 

Fv913 går langs heile austsida av fjorden.
Hellfjorden i Nordland

**Hellfjorden** er ein fjordarm av Eidsfjorden langs grensa mellom kommunane Bø i Vesterålen og Sortland i Vesterålen. Fjorden strekkjer seg 6,5 km nordover. 

Fjorden har innløp mellom Oksneset like ved Guvåg i vest og Hellfjordklubben i aust. I den ytre delen av fjorden ligg øyane Storøya, Ramnøya, Torskøya og Slåttøya midt i fjorden. Lenger inne ligg øyane Reinøyan og Teistøya. Vestpolløya er ei halvøy nesten inst i fjorden. Ho strekkjer seg nordaustover frå vestsida og vest for halvøya ligg fjordarmen Vestpollen. Frå her strekkjer Hellfjorden seg ein halv kilometer lenger nord til botn av fjorden. Det er ingen større busetnader langs fjorden og heller ingen vegsamband, men fleire smågardar ligg langs fjorden.
Melfjorden i Sortland

**Melfjorden** er ein fjordarm av Eidsfjorden i Sortland kommune i Vesterålen. Fjorden strekkjer seg 3 km nordover til Laksvatnet. 

Fjorden har innløp mellom Jakobvikøya i vest og Kollvikneset i aust. Den veglause garden Melfjord ligg på austsida like ved innløpet. Nesten inst i fjorden ligg Indre Melfjord, òg denne på austsida. Bortsett frå desse to er det ingen busetnader langs fjorden.
Olderfjorden i Sortland

**Olderfjorden** er ein fjordarm av Eidsfjorden i Sortland kommune i Vesterålen. Fjorden strekkjer seg 5,5 km nordover til Olderfjordbotnen. 

Fjorden har innløp mellom Hamnneset i vest og Enokøya i aust. Det ligg fleire øyar og holmar i den ytre delen av fjorden, som Geitholmen, Storøya og Vedhoggøya. På nordsida av Vedhoggøya går Ytrestraumen. Det er ikkje vegsamband langs fjorden og berre eit par spreidde gardsbruk.
Sigerfjorden

**Sigerfjorden** er ein fjord i Sortlandsundet i Sortland kommune i Vesterålen. Fjorden strekkjer seg 8 km inn til garden Austpollen. 

Fjorden har innløp mellom Kjerringneset i nord og Brokløysklubben i sør. Kjerringøya og Åserøya ligg midt i innløpet. Like nordaust for Åserøya ligg tettstaden Sigerfjord. På andre sida av fjorden, litt lenger inn, ligg grendene Spjutvik og Husvik. Fjorden går først rett austover, men ved Husvik svingar han sørover til Vangpollneset, der han snur austover igjen. Riddarset ligg rett nord for neset. På vestsida av Vangpollneset ligg vika Vangpollen, medan den inste delen av fjorden inn til botn av fjorden vert kalla Austpollen. 

Riksveg 822 går langs heile sørsida av fjorden.
Djupfjorden i Sortland

**Djupfjorden** er ein fjord i Sortlandsundet i Sortland kommune i Vesterålen. Fjorden strekkjer seg om lag 3 km søraustover til Djupfjordbotn. 

Fjorden har innløp mellom Moldvikneset i sørvest og Børsneset i nordaust. Grenda Djupfjord ligg på vestsida like innanfor innløpet og frå her kryssar Riksveg 822 fjorden via den 346 meter lange Djupfjordstraumen bru. På vestsida finn ein Langvågen og Stordfjordbukta, medan austsida er langt meir rettlinja og har høge og bratte fjellsider som stig til 562 meter over havet ved Brokløystinden.
Straumfjorden i Sortland

**Straumfjorden** er ein fjordarm av Eidsfjorden i Sortland kommune i Vesterålen. Fjorden strekkjer seg 1,2 km søraustover til Gåsneset. 

Fjorden har innløp mellom Ytterneset i sørvest og Innerneset i nordaust. Grenda Indre Straumfjord ligg på austsida av fjorden. 

Riksveg 885 går langs heile austsida av fjorden.
Valfjorden i Sortland

**Valfjorden** er ein fjordarm av Eidsfjorden i Sortland kommune i Vesterålen. Fjorden strekkjer seg 2 km søraustover til grenda Oshaugen. 

Fjorden har innløp gjennom sundet Straumen mellom Sildpollneset i vest og Holmen i aust. På sørsida av Sildpollneset går Pollbukta vestover til Sildpollen. Det ligg fleire grender langs fjorden. Valfjord ligg på nordaustsida, medan Straumsnes og Lahaugen ligg på sørvestsida. Ei anna vik på sørsvestsida er Sørbogen. 

Riksveg 885 går langs begge sider av fjorden.
Førpollen

**Førpollen** er ein fjord på vestsida av Langøya i Bø i Vesterålen kommune i Vesterålen. Fjorden strekkjer seg 4 km nordaustover til Straume. 

Fjorden har innløp mellom Søbergshagan i nord og Fjærvollklubben i sør. Grenda Søberg ligg på nordsida av fjorden like aust for Søbergshagan. Tvers over fjorden for Søberg ligg grenda Føre, som har gjeve namn til fjorden. Ei anna grend lenger nord på austsida er Forøya. Ved Forøya smalnar fjorden inn og vert kalla Skjørisen. Denne delen av fjorden går inn til botn ved tettstaden Straume. 

Riksveg 820 går langs austsida av fjorden, medan Fv903 går langs den indre delen av vestsida.
Straumfjorden i Bø

**Straumfjorden** er ein fjord på vestsida av Langøya i Bø kommune i Vesterålen. Fjorden strekkjer seg 2 km austover til Straumsjøen i Straume. 

Fjorden har innløp mellom Flaskforet fyr i nord og Leiskjer fyr i sør. Ytst i fjorden ligg Kremmarholman og Skjerdingen, medan Vikanøya ligg litt lenger inne. Nord for Vikanøya ligg garden Vikan.
Green

**Green** er eit engelsk ord som tyder 'grønt', og blir i engelskspråkleg samanheng brukt om visse større graskledde område og som etternamn.

Det engelske slektsnamnet **Green** eller **Greene** viste truleg opphavleg til nokon som budde nær eit grønt, gjerne graskledd område, særleg ein *village green*. Green kan også vera ein annan skrivemåte for det svenske slektsnamnet **[[Gren]]**, eller ei amerikansk form av andre europeiske namn som tyder grøn, til dømes Grün.

## Green som område

I britiske landsbyar var det vanleg å ha ein allmenning med gras der ein kunne la husdyr beita, stundom også med ein dam der dei kunne drikka. Slike greenar er også blitt brukte til samlingsstad for feiringar av *[[May Day]]* (vårhøgtid første mai), *[[fête]]s*, landsbyfestar og idrett, som cricket.

Fleire av desse allmenningane er blitt stengde gjennom inngjerding, endringar i husdyrhald og utbygging, og det var i 2005 berre 3650 registrerte greenar i England og 220 i Wales. Landsbylivet rundt greenen blir ofte brukt som eit romantisk bilete på det idealiserte britiske bondesamfunnet. 

Ein finn også greenar i New England, delar av USA som blei koloniserte tidleg frå England. Dei best kjende er New Haven Green i New Haven i Connecticut, som blei grunnlagd som fellesbetie på 1630-talet og framleis er eit allment tilgjengeleg grøntområde.

### Green i golf

I golf er ein *[putting] green* eit område med kortklipt gras der ein lett kan slå ballen mot målet.

## Kjende namneberarar
* Al Green, USA-amerikansk musikar
* Derrick Green, USA-amerikansk musikar
* Fred Pratt Green, britisk salmediktar
* Seth Green, USA-amerikansk skodespelar
* Tom Green, kanadisk underhaldar
* Walon Green, USA-amerikansk filmregissør
* Willie Green, USA-amerikansk basketballspelar

## Annan bruk av namnet
Green kan også visa til:
* Albumet ''Green'' av R.E.M.
* Albumet *Green* av Raycharles LaMontagne
* Albumet *Green* av B'z 
* Musikkgruppa Green frå Chicago

## Kjelder

* http://genealogy.about.com/library/surnames/g/bl_name-GREEN.htm
----
* *Delar av denne artikkelen bygger på «[[:en:Green (name)|Green (name)]]» frå , og «[[:en:Village green|Village green]]» frå  den 29. mars 2008.*
Valfjorden

**Valfjorden** er namnet på to fjordar i Noreg: 

* Valfjorden i Måsøy, ein fjord på Rolvsøya i Måsøy kommune i Finnmark. 
* Valfjorden i Sortland, ein fjordarm av Eidsfjorden i Sortland kommune i Vesterålen og Nordland.
Bjørndalsfjorden

**Bjørndalsfjorden** er den inste delen av Eidsfjorden i Sortland og Øksnes kommune i Vesterålen. Fjorden strekkjer seg 2 km nordvestover til Skjerfjordeidet. Frå botn av fjorden er det berre om lag 700 meter over eidet til botn av Skjerfjorden. 

Fjorden har innløp mellom dei sundet Straumen på sørsida av Rekøya. Sundet på nordsida av øya er lukka av ei vegfylling over til øya. Bjørndalen, som fjorden er kalla opp etter, ligg på nordsida av fjorden. Her ligg det òg eit gardsbruk, men elles er det ingen busetnader langs fjorden. 

Riksveg 820 går langs nordaustsida av fjorden.
Bergen Storsenter

**Bergen Storsenter**, som òg vert kalla **Bystasjonen**, er eit kjøpesenter i eit bygningskompleks i sentrum av Bergen. Kjøpesenteret Bergen Storsenter, som ligg under eigedomsselskapet Thon Eiendom og har om lag 72 butikkar med om lag 700 tilsette, er samanknytt med den offentlege rutebussterminalen Bystasjonen med sin haldeplass for bybanen, Bystasjonen haldeplass, og dessutan eit stort offentleg parkeringshus i tre plan for personbilar, Bygarasjen. Hovudtilkomsten til Bystasjonen og Bygarasjen går gjennom kjøpesenteret. Ettersom den sentrale rutebilstasjonen i byen har vore her i lange tider, opphavleg kalla Busstasjonen, seinare kalla Bystasjonen, som framleis er namnet på bussterminalen, vert kjøpesenteret òg ofte kalla Bystasjonen.

Bystasjonen er hovudsenter for kollektivtransport med rutebuss i Bergen, med haldeplassar for både lokalbussar og langdistansebussar. Senteret ligg rett ved jarnbanestasjonen Bergen stasjon, med innelukka fotgjengarovergang over Kaigaten til jarnbanestasjonen. 

## Bybanen i Bergen
* Bystasjonen haldeplass

## Sjå òg
* Strandkaiterminalen

## Kjelder

* *Delar av denne artikkelen bygger på «[[:nb:Bergen Storsenter|Bergen Storsenter]]» frå , den 21. mars 2008.* 

## Bakgrunnsstoff
* Vevsida til Bergen Storsenter
5699 Munch

**5699 Munch** er ein  hovudbelteasteroide. Han blei oppdaga den 16. oktober 1977 av Cornelis Johannes van Houten, Ingrid van Houten-Groeneveld og Tom Gehrels. Han er namnsett etter den norske målaren Edvard Munch.
Bystasjonen i Bergen

**Bystasjonen** i Bergen er eit knutepunkt i sentrum av byen for kollektivtransporten, med rutebussterminal og haldeplass for bybanen (Bystasjonen haldeplass), og med overbygd fotgjengarpassasje over til jarnbanestasjonen, som ligg aust for Bystasjonen.

Bystasjonen inngår i eit bygningskompleks som femnar om eit stort parkeringshus i tre høgder for personbilar, og eit kjøpesenter kalla Bergen Storsenter.
Bystasjonen

**Bystasjonen** i Bergen er eit namn som både kan syne til
*rutebussterminalen i sentrum av Bergen, 
*haldeplassen for bybanen på denne rutebussterminalen, Bystasjonen haldeplass,
*det offentlege parkeringshuset som ligg i etasjane over rutebussterminalen, den såkalla Bygarasjen,
*kjøpesenteret som er knytt til rutebussterminalen og bygarasjen, Bergen Storsenter.

Jarnbanestasjonen i sentrum av Bergen heiter Bergen stasjon.
7279 Hagfors

**7279 Hagfors** er ein  hovudbelteasteroide. Han blei oppdaga den 7. november 1985 av Edward L. G. Bowell og er namnsett til ære for den norske radarastronomen Tor Hagfors.
Åsanfjorden

**Åsanfjorden** er ein fjord på vestsida av Langøya i Bø i Vesterålen, Bø kommune i Nordland. Fjorden strekkjer seg 10 km austover til Eide i botn av fjorden.

Fjorden startar mellom Floholman i nord og Nittingen i sør. Åsandøyan ligg midt i fjorden og frå her og innover har fjorden fastland på begge sider. Ei anna øy i den ytre delen er Torvøy. På sørsida av fjorden går Spjelkvikvågen og Husvågen sørover. Husvågen er òg ei grend i botn av denne vågen. Mellom Småskjeran og Dagfinnskjeret og inn til botn av fjorden vert han kalla Eidspollen. 

Fv915 går langs nordsida av fjorden.
Malnesfjorden

**Malnesfjorden** er ein fjord på nordsida av Langøya i Bø i Vesterålen kommune i Nordland. Fjorden strekkjer seg 12 km sørover til Rise i botn av fjorden.

Fjorden har innløp mellom fiskeværet Hovden i vest og Lyngøya i aust. Utskor er ei grend som ligg på austsida av fjorden og litt lenger inn stikk vågen Gjendskarbotn inn mot aust. Frå her vert fjorden smalare og går igjennom sundet Survikstraumen. Sør for sundet ligg grenda Grimstad på vestsida av fjorden. Litt lenger sør ligg eit nytt sund kalla Sundsstraumen. Her ligg bygda Sund på vestsida av fjorden, medan tettstaden Eide ligg på austsida. I Eide ligg Malnes kyrkje. Frå Eide stikk Risnesan ut i fjorden og området mellom dette neset og Sund lenger nord vert kalla Ramnesbugen. Sør for neset ligg botn av fjorden, som vert kalla Riskjosen. Inst i Riskjosen ligg bygda Rise. 

Riksveg 820 går langs austsida av den inste delen av fjorden. I tillegg går fleire fylkesvegar langs fjorden. På vestsida er desse Fv915 og Fv917, medan Fv918 går langs nordsida ved Sund og Fv919 går austsida lenger ute.
TIMEkspressen

**TIMEkspressen** er eit nettverk av ekspressbussruter, drive av Nettbuss, som er eigd av NSB. Bussane til TIMEkspressen har avgangar kvar time på fleire strekningar i Noreg.

TIMEkspressen starta først som eit dotterselskap til det Notodden-baserte busselskapet Øst-Telemark Automobilselskap (ØTA). *TIMEkspressen Telemark* starta opp i 1997 med 17 daglege avgangar mellom Notodden og Oslo. Året etter vart TIMEkspressen Telemark og morselskapet kjøpt opp av NSB Biltrafikk, som i dag heiter Nettbuss. NSB vidareutvikla konseptet, med eit ynske om å utfylla sitt eige trafikktilbod på stader der dei hadde dårleg dekning på bane.

I dag har TIMEkspressen 13 ulike ruter, frå Sørlandet til Trøndelag.

## Ruter
* Line 1: Notodden - Kongsberg - Drammen - Oslo
* Line 2: Kongsvinger - Oslo
* Line 3: Halden - Sarpsborg - Moss - Oslo
* Line 4: Hønefoss - Oslo
* Line 5: Arendal - Kristiansand
* Line 6: Stjørdal - Trondheim
* Line 7: Støren - Melhus - Trondheim
* Line 8: Tjøme - Tønsberg - Oslo
* Line 9: (Ørje - Rakkestad) - Mysen - Askim - Oslo
* Line 10: (Hønefoss) - Vikersund - Drammen - Oslo
* Line 11: Volda - Ålesund - Molde - Kristiansund
* Line 12: Orkanger - Trondheim
* Line 14: Stavern - Larvik - Sandefjord - Oslo

## Bakgrunnsstoff

* *Denne artikkelen bygger på «[[:nb:TIMEkspressen|TIMEkspressen]]» frå , den 21. mars 2008.* 
 

* TIMEkspressen
Møklandsfjorden

**Møklandsfjorden** er ein fjord på nordsida av Langøya i Bø i Vesterålen og Øksnes kommune i Nordland. Fjorden strekkjer seg 3,5 km sørvestover til Møkland på vestsida av fjorden, medan Nærøya ligg på austsida. 

Fjorden har innløp mellom Melkarneset i vest og Slettbakkan på Nærøya i aust. Nord for fjorden kjem Stavsundet ned frå nordvest og Vinjesundet frå nordaust, på kvar side av øya Øska. Fleire øyar og holmar ligg i nordenden av fjorden, som Bernforøya, Kariholmen, Slåtterøya og Nonøyan. Det er ingen busetnader langs fjorden før ein nærmar seg grenda Møkland på sørvestsida. Her møter Møklandsfjorden og Ryggefjorden kvarandre. Ryggefjorden går på austsida av Nærøya og held fram vidare sørover.
Accelerando

**Accelerando** har ulike tydingar:
* **Accelerando** (fork. *Acc.*) innan musikk er aukande tempo.
* Accelerando er ein science fiction-roman skriven av Charles Stross.

## Sjå òg
* Ritardando
Ryggefjorden i Vesterålen

**Ryggefjorden** er ein fjord på nordsida av Langøya i Bø i Vesterålen og Øksnes kommune i Nordland. Den ytre delen av fjorden ligg på austsida av Nærøya og strekkjer seg 7 km sørvestover til Sørrygge i botn av fjorden.

Fjorden har innløp mellom Lysvågneset på Nærøya i vest og Revneset i aust. Hamnfjorden ligg nordaust for Ryggefjorden. På vestsida av Nærøya går Møklandsfjorden sørover og møter Ryggefjorden på sørsida av Nærøya. Frå her går Ryggefjorden sørover på Langøya og passerer Kråkberget på vestsida. I botn av fjorden ligg grendene Sørrygge og Sommarland.
Hamnfjorden

**Hamnfjorden** er ein fjord på nordsida av Langøya i Øksnes kommune i Nordland. Fjorden har ei lengd på 2,5 km frå vest til aust. 

I fjorde grenser fjorden til ei anna Langøy, som ligg like aust for Dyrøya. I vest ligg småøyane Storøya, Slåtterøya og Bolløya. Vest for desse igjen går Ryggefjorden vidare sørvestover på austsida av Nærøya. I aust endar fjorden mellom grendene Torset og Skoltneset, medan Hamneset ligg på sørsida. Aust for Hamneset går Sandsetfjorden vidare sørover til Ånnfjorden.
Sandsetfjorden

**Sandsetfjorden** er ein fjord på nordsida av Langøya i Øksnes kommune i Nordland. Fjorden strekkjer seg to kilometer sørover til Sauøya. Nord for Sandsetfjorden ligg Hamnfjorden. 

Fjorden har innløp mellom Hamneset i vest og Flatholmen i aust. På vestsida ligg Sandsetbukta og grenda Sandset, som fjorden er kalla opp etter. På andre sida av fjorden ligg grenda Sigerland litt lenger sør. Skjerfjorden er ein fjordarm sør for Sandset som går søraustover til Skjerfjordeidet. Fjorden endar ved Sauøya og frå her held fjorden fram som Ånnfjorden.
Agence de Coopération Culturelle et Technique

**Agence de Coopération Culturelle et Technique** ('Byrået for kulturelt og teknisk samarbeid'), **ACCT**, vart grunnlagd i 1970 av 21 franskspråklege statar og har i dag 39 medlemsland, og gjennomfører prosjekt som er av felles interessa for fransktalande land. ACCT er ein del av Organisation internationale de la Francophonie.

## Bakgrunnsstoff
* ''Charte de l'Agence de coopération culturelle et technique'', La Documentation française.
Ånnfjorden

**Ånnfjorden** er ein fjord på nordsida av Langøya i Øksnes kommune i Nordland. Fjorden strekkjer seg 4,5 km sørover til Straumen i botn av fjorden.

Fjorden startar i nord ved Sauøya. Nord for Sauøya ligg Sandsetfjorden. Like sør for Sauøya går Teistpollen, ein liten fjordarm, innover mot sørvest. Det er spreidde gardsbruk langs austsida av fjorden. 

Riksveg 820 går langs heile austsida av fjorden.
Skjærfjorden

**Skjærfjorden** er ein fjordarm av Sandsetfjorden på Langøya i Øksnes kommune i Nordland. Fjorden strekkjer seg 2,5 km søraustover til Skjærfjordeidet i botn av fjorden.

Fjorden har innløp mellom Sandsetneset i nord og Avløysa i sør. Grenda Ramsvika ligg på nordaustsida av fjorden. Frå Skjærfjordeidet er det om lag 600 meter over til botn av Eidsfjorden. 

Riksveg 820 går langs sørvestsida av fjorden, medan Fv950 går langs nordaustsida.
Børøyfjorden i Øksnes

:*Sjå òg [[Børøyfjorden]] i Vestland.*

**Børøyfjorden** er ein fjord mellom Langøya og Skogsøya i Øksnes kommune i Nordland. Fjorden strekkjer seg 7 km frå vest til aust og endar ved Svinøya, som ligg mellom dei to nemnde øyane. 

Børøya, som fjorden er kalla opp etter, ligg på sørsida av fjorden. I vest grensar fjorden til Tindsøya og i nord til Hjellsandøya. Frå Svinøya går Svinøysundet og Kaldhammarsundet på kvar si side av øya vidare austover. Den einaste busetnaden ved fjorden er Tunnstad på sørsida av Skogøya. Her går òg Fv942 langs fjorden.
Prestfjorden

**Prestfjorden** er ein fjord mellom Langøya i aust og Skogsøya i vest i Øksnes kommune i Nordland. Fjorden strekkjer seg 9,5 km sørover langs austsida av Skogsøya til Reinøya.

Fjorden startar på sørsida av Gåsøya i nord. Høydal er ei bygd som ligg på austsida av fjorden, og litt lenger sør ligg tettstaden Myre, som er administrasjonssenter i Øksnes. Tettstaden ligg delvis på Sommarøya som ligg i fjorden. På Skogsøya er det få busetnader langs fjorden. I sør held fjorden fram som Steinlandsfjorden og Romsetfjorden.
Steinlandsfjorden

**Steinlandsfjorden** er ein fjord i Øksnes kommune i Nordland. Fjorden strekkjer seg 7,5 km søraustover til Tuva i botn av fjorden.

Fjorden har innløp mellom Stavneset i nord og Hundsholmen i sør. Det er stort sett austsida av fjorden som er busett og litt inn i fjorden ligg Bollvågen. Like søraust for denne grenda ligg Steinland, som fjorden er kalla opp etter. Vidare sørover i fjorden er det berre spreidde busetnader langs fjorden før botn. 

Riksveg 821 går langs heile austsida av fjorden.
Romsetfjorden

**Romsetfjorden** er ein fjord på nordsida av Langøya i Øksnes kommune i Nordland. Fjorden strekkjer seg 7,5 km sørover til grenda Kavåsen i botn av fjorden.

Fjorden har innløp mellom Smines i vest og Hundsholmen i aust. Aust for Hundsholmen går Steinlandsfjorden søraustover. Grenda Romset, som fjorden er kalla opp etter ligg på vestsida om lag halvvegs inn i fjorden. Det er i tillegg eit par andre små busetnader langs fjorden, men nesten ingen av desse er på austsida. 

Fv955 går langs heile vestsida av fjorden.
Gavlfjorden

**Gavlfjorden** er ein fjord langs kommunegrensa mellom Øksnes og Andøy i Nordland. Fjorden ligg mellom Andøy i aust og den nordlege delen av Langøya. Fjorde strekkjer seg 19 km sørover til sørspissen av Andøya.

I nord startar fjorden mellom Langenes i vest og Bømyra i aust. På Langøya ligg bygda Klo ved fjorden. Like sør for Klo ligg bygda Strengelvåg og her går Strengelvågfjorden sørvestover. Søraust for Strengelvåg ligg Gisløya, som har brusamband til fastlandet. Stormyra er eit stort myrområde like sør for Strengelvåg og her går Grunnfjorden innover i myrområdet. Meløya og Instøya er to andre øyar like sør for Gisløya. Begge desse har òg brusamband til fastlandet ved tettstaden Alsvåg. Det ligg fleire grender sørover langs vestsida av fjorden og mellom Steinsvik i vest og Holm i aust går Lifjorden vidare sørover, medan Gavlfjorden svingar søraustover. Aust for Holm går òg den vesle fjordarmen Straumvatnet sørover. Den sørlegaste delen av Gavlfjorden følgjer grensa mellom Andøy og Sortland. 

På Andøy er det langt færre busetnader langs fjorden. Lengst nord i fjorden ligg grenda Åknes, men elles er det berre spreidde gardsbruk. Sørspissen på Andøya er Gavlneset. Nordaust for dette neset ligg Risøysundet. Vidare sørover går Sortlandsundet, medan Forfjorden går søraustover. 

Det går fleire fylkesvegar langs fjorden. På Langøya finn ein Fv939, Fv937, Fv935 og Fv943. På Andøy ligg Fv973 og Fv975.
Lifjorden i Vesterålen

**Lifjorden** er ein fjordarm av Gavlefjorden på Langøya i Øksnes kommune i Nordland. Fjorden strekkjer seg 6 km sørover til Holmbakkan i botn av fjorden.

Fjorden har innløp mellom Steinsvik i vest og Holmsøya i aust. Storøya er ei halvøy som stikk ut i fjorden frå vest og dannar eit smalt sund på austsida. Innover i fjorden er det berre spreidde busetnader langs vestsida. 

Fv 939 går langs heile vestsida av fjorden.
Strengelvågfjorden

**Strengelvågfjorden** er ein fjordarm av Gavlefjorden på nordaustsida av Langøya i Øksnes kommune i Nordland. Fjorden strekkjer seg 4 km sørvestover til botn av fjorden.

Fjorden har innløp mellom Borgarneset i nord og Klubben, like ved Strengelvåg, som har gjeve namn til fjorden, i sør. Ei om lag 900 meter lang vegfylling kryssar fjorden langs Fv935. Stormyra ligg på sørsida av den ytre delen av fjorden. Det ligg fleire busetnader innover i fjorden, men ingen av desse har vegsamband.
Grunnfjorden i Øksnes

**Grunnfjorden** er ein fjordarm av Gavlefjorden på nordaustsida av Langøya i Øksnes kommune i Nordland. Fjorden strekkjer seg 1,7 km vestover i det myrområdet Stormyra.

Fjorden har innløp frå Bussingvika i aust, like sør for Gisløya og nord for gardane Bustad og Sørvågen. Ved sjølve fjorden er det derimot ingen busetnader.
Tungland

**Tungland** er ein bydel av Jørpeland by som ligg i Strand kommune. Tungland består i hovudsak av bustadbebyggelse med noko innslag av industri og jordbruk. Bydelen grensar til Jørpeland, dela av Tunglandselva i nord, og til Jøssang i sør. På østsida strekk Tunglandsfjellet seg bratt opp i høgda, mens vestsida grensar til Idsefjorden.

**Gardsnavn og forhistorie**

Gardsnamnet har blitt skrive på følgjande måtar opp gjennom tidene. Togeland, Twngland, Tvngeland, i 1519 og 1521; Thingelandt og Thungelandt i 1563, Tunngland i 1567, Thungeland i 1602,Tungland i 1610, Tungland i 1661, og Tungland i 1723 og seinare. Den lokale uttalen har vore Tonglann.

Gardsnamnet er samansett med -land, derfor kan det vere grunn til å tro at namnet er frå folkevandringstida, år 400-800 e.kr. Første stavinga kjem truleg av "tunga" som her tyder landtunge.

Fleire fornminne er registrert på Tungland. I "Tadraskaret" ligg ein nefallen bautastein; 1,65m høg. 0,6m på det breiaste, 0,35m på det smalaste og 0,25 tjukk. På "Storevikhammaren" er det funne ein vakker dolk av grå flint. På eit anna bruk står det ein bautastein. Den blir kalla "Piggsteinen" og er 3,3m høg. Største breidde 0,35m og 0,25m tjukk. På begge sider av denne bautasteinen skal det ha vore gravrøyser, men desse er nå fjerna. Ei gravrøys på eit anna bruk er også fjerna.

**Lokale stedsnavn på Tungland**

Storebjynnshammaren,
Litlebjynnshammaren,
Glytte,
Kalvops,
Vegane,
Steinhagen,
Krokhøl,
Myrå,
Tadraskaret,
Forfjorden

**Forfjorden** er ein fjord langs kommunegrensa mellom Andøy og Sortland kommune i Nordland. Fjorden strekkjer seg 6,5 km søraustover til Forfjorddalen i botn av fjorden.

Fjorden har innløp mellom Fornes i nord og Roksøya i sør. På nordsida av fjorden ligg gardane Fornes, Meby, og Forfjord, og på sørsida finn ein Vidbukta og Roksøya. Dei indre delane av fjorden og det meste av sørsida har myrlendte fjordsider. 

Fylkesveg 82 går rundt fjorden. 

Fjorden har fått namn etter førekomsten furu (lokal dialekt *fora*) som finst langs fjorden.

## Referansar
Rogsøyfjorden

**Rogsøyfjorden** eller **Roksøyfjorden** er ein fjord i Sortland kommune i Nordland. Fjorden strekkjer seg 2 km søraustover til botn av fjorden.

Fjorden har innløp mellom Litlestamneset i vest og Holmen i aust. Rogsøya, som fjorden er kalla opp etter, ligg like nord for innløpet, medan garden Rogsøy ligg på austsida like sør for Holmen. Rogsøymyran ligg på austsida av fjorden og strekkjer seg oppover Rogsøydalen. 

Riksveg 82 går langs austsida av fjorden.
Hognfjorden

**Hognfjorden** er ein fjord i Sortlandsundet i Sortland kommune i Nordland. Fjorden strekkjer seg 13 km nordaust- og seinare søraustover til Sørfjord i botn av Sørfjorden.

Fjorden har innløp mellom bygda Maurnes i nord og Kringelneset i sør. Tettstaden Liland ligg like aust for Maurnes. Litt sør for Liland smalnar fjorden inn og her kryssar Riksveg 82 fjorden via den 425 meter lange Kvalsaukan bru. Frå her og innover i fjorden er det stort sett på nordsida at ein finn busetnader. Hognfjord er ei bygd om lag halvvegs mellom Kvalsaukan og innløpet til Sørfjorden og lengst aust i fjorden ligg bygda Eidebukta. Frå Eidebukta går Sørfjorden 6 km søraustover. 

Fv959 går langs nordsida av fjorden frå Kalvsaukan og innover.
Sørfjorden i Sortland

**Sørfjorden** er ein fjordarm av Hognfjorden i Sortland kommune i Nordland. Fjorden strekkjer seg 6 km søraustover til garden med same namn i botn av fjorden.

Fjorden har innløp mellom Simaneset i vest og Eidebuktneset, like sør for Eidesbukta i aust. Det er få busetnader langs fjorden. Austsida har fjellsider som stig jamt og forholdsvis bratt opp til Durmålstinden (499 moh) og Skredtinden (702 moh). Vestsida er meir prega av eit flatt område med myrlendt landskap, før Simanestinden stig bratt opp til 616 meter over havet. Lenger inn i fjorden ligg Trolldalstinden (784 moh) og Meraftatinden (727 moh). Mellom Trolldalstinden og Simanestinden går Osvolldalen sørvestover.
Gåsfjorden

**Gåsfjorden** er ein fjord på vestsida av Sortlandsundet i Sortland kommune i Nordland. Fjorden strekkjer seg 2,5 km vestover til Vollen i botn av fjorden.

Fjorden har innløp mellom garden Nevernes i nord og Fagernesskjeret i sør. Ein anna gard ved fjorden er Gåsbøl på nordsida, elles er det få busetnader ved fjorden. 

Fv956 går langs begge sider av fjorden.
Andfjorden

**Andfjorden** er ein fjord langs fylkesgrensa mellom Nordland og Troms og mellom øyane Andøy i vest og Senja i aust. Fjorden strekkjer seg 46 km sørover, der han går over i andre fjordar, men til botn av Gullesfjorden er fjordsystemet 98 km langt. Av kommunar langs fjorden finn ein Andøy og Sortland i Nordland og Harstad og Senja i Troms.

Fjorden startar i nord mellom Andenes i vest og Måneset i aust. Dei ytre delane av fjorden er vid, om lag 30 km. Torskefjorden med Gryllefjorden er ein fjordarm på austsida, like sør for Måneset og frå tettstaden Gryllefjord går det ferje over fjorden til Andenes. Av busetnader ved fjorden på Andøy finn ein bygdene Skardstein og Myre i tillegg til fleire grender, som Å. 

På Senja ligg bygda Grunnfarnes sør for Torskefjorden, og sør for denne igjen ligg Veidmannsfjorden og bygda Medby. Vedmannsfjorden er igjen ein fjordarm av Sifjorden. Lenger sør ligg fjordarmen Selfjorden med tre eigne fjordarmar. I dette fjordsystemet finn ein bygdene Flakkstadvågen og Rødsand. Sørvest for Selfjorden ligg Bjarkøya og Meløyvær. Søraust for Bjarkøy ligg Vågsfjorden. Grytøya ligg sør for Bjarkøya igjen og Grøtavær på Grytøya og Kinneset på nordenden av Hinnøya lenger vest markerer den sørlege grensa for Andfjorden. Sørover frå her går Toppsundet mellom Grytøya og Hinnøya til Vågsfjorden, Kasfjorden går inn til Kasfjord og lenger sør går Kvæfjorden, Gullesfjorden og Godfjorden sørover.